KSL กำไรไตรมาส 2 โตแรง 305% ลุ้นไตรมาส 3 เด่นต่อ ราคาน้ำตาลโลกสูง
KSL กำไรไตรมาส 2 โตแรง 305% ลุ้นไตรมาส 3 เด่นต่อ ราคาน้ำตาลโลกสูง แนะซื้อเป้า 4.80 บาท
KSL กำไรไตรมาส 2 โตแรง 305% ลุ้นไตรมาส 3 เด่นต่อ ราคาน้ำตาลโลกสูง แนะซื้อเป้า 4.80 บาท
15 มิ.ย. 2565

บล.โนมูระ พัฒนสิน ระบุในบทวิเคราะห์วันนี้ (13 มิ.ย.2565) ว่า บริษัท น้ำตาลขอนแก่น จำกัด (มหาชน) หรือ KSL แนะซื้อราคาเป้าหมาย 4.80 บาท มีมุมมองเชิงบวกต่อกำไรสุทธิไตรมาส 2/2565 (งวดเดือน ก.พ.-เม.ย)  ที่สูงกว่าคาดและฟื้น เทียบช่วงเดียวกันของปีก่อน โดยราคาหุ้นปรับตัวเพิ่ม 13% เทียบเดือนก่อนหน้า น่าจะสะท้อนกำไรที่ฟื้นนี้ด้วย คงแนะนำ Buy TP 4.80 บาท และรอฟัง outlook เพิ่มเติมในประชุมนักวิเคราะห์สัปดาห์นี้
ทั้งนี้กำไรสุทธิ 415 ลบ. ในไตรมาส 2/25652 นับเป็นกำไรรายไตรมาสที่สูงสุดในรอบ 3 ปี เติบโต 305% เทียบช่วงเดียวกันของปีก่อน โต 25% เทียบไตรมาสก่อนหน้า เพราะเป็น high season ของปี และปีนี้อ้อยเข้าโรงงานเพิ่มโต 32% เทียบช่วงเดียวกันของปีก่อนทำให้มีผลผลิตน้ำตาลเพิ่ม โต 28% เทียบช่วงเดียวกันของปีก่อนประกอบกับราคาน้ำตาลโลกเพิ่มจึงมีราคาขายเพิ่มขึ้น
นอกจากนี้ธุรกิจไฟฟ้ามีวัตถุดิบมากขึ้นจึงมีปริมาณขายไฟและกำไรเพิ่มขึ้น ส่วนแนวโน้มกำไรสุทธิในไตรมาส 3/2565 จะเพิ่มขึ้น เทียบช่วงเดียวกันของปีก่อน แต่ลดลงเทียบไตรมาสก่อนหน้า ตามฤดูกาลที่ธุรกิจไฟฟ้ากำไรน้อยลงและปริมาณขายน้ำตาลลดลง มองว่าราคาน้ำมันดิบที่ยังสูง และธีม Food inflation เป็นผลดีต่อ KSL รวมถึงคาดกำไรสุทธิปี 2565 ฟื้นตัวจากปัจจัยผลผลิตน้ำตาลไทยเพิ่มขึ้น และราคาน้ำตาลโลกสูงซึ่ง KSL ได้ล็อกราคาขายไปส่วนใหญ่แล้ว